मोरङकै सीमावर्ती क्षेत्र जहदा गाउँपालिकामा बाहेक कतै पनि उसले प्रमुख र उपप्रमुखमा जितेन । मधेस आन्दोलनका बेला निकै चर्चामा रहेको मोरङको रंगेलीमा प्रमुख र उपप्रमुखको प्रतिस्पर्धामा फोरम चौथो स्थानमा रह्यो । यहाँ माओवादी केन्द्रले प्रमुख र उपप्रमुख जितेको छ । ‘आन्दोलन कुनै टुंगोमा नपुगिकनै फोरम चुनावमा होमियो, राष्ट्रिय जनता पार्टी, राजपा मौन बस्यो,’ रंगेलीवासी गोपाल मण्डलले भने, ‘कि त दुवै आन्दोलनमा बस्नुपथ्र्यो, कि त मिलेर चुनावमा आउनु पथ्र्यो ।’ एक्लै चुनावमा आएको फोरमलाई जनताले पत्याउन नसक्नु र स्वयं उसले विश्वासको वातावरण सिर्जना गर्न नसक्नु पराजयको कारण भएको उनले बताए ।
